వి.వి. భగీరథి

వి.వి. భగీరథి తొలి తెలుగు ప్రకృతి చిత్రకారుడు. మూడు దశాబ్దాల పాటు చిత్రలేఖనంలో కృషిచేశాడు. 

 జననం 
ఇతను 1901 జూలై 21, అప్పటి విశాఖపట్టణం జిల్లా అనకాపల్లి మండలానికి చెందిన మామిడిపాలెం గ్రామంలో ఒక మధ్య తరగతి కుటుంబంలో జన్మించాడు.

 చిత్రకళా ప్రస్థానం 
మేనమామ ఇంట రాజమహేంద్రవరంలో చదువు కొనే రోజుల్లో ప్రముఖ చిత్రకారుడు దామెర్ల రామారావు తో పరిచయం కలిగి ఆయన వద్ద వర్ణ చిత్రలేఖనంలో మెళకువలు నేర్చుకున్నారు. తర్వాత ఆయన ముంబయి సర్ జె. జె. స్కూల్ ఆఫ్ ఆర్ట్ లో శిక్షణ పొందారు. 

 చిత్రకళా కృషి 
భగీరథి నదీతీర ప్రాంతాలు, ప్రకృతి సౌందర్యం నిలయాలుగా ఉన్న స్థలాలను సదర్శించి, అక్కడే కూర్చొని ఆ దృశ్యాన్ని తనదైన శైలిలో నీటి రంగుల్లో చిత్రించేవారు. జలపాతాలు, కొండలు, కోనలు, నదులు ఆయన చిత్రితాంశాలు. విజయనగరంలో జరిగిన స్వదేశీ చిత్రకళా ప్రదర్శనలో భగీరథి 1933 సంవత్సరంలో ప్రథమ బహుమతి, 1934 లో బంగారు పతకం గెలుచుకున్నారు. వీరి సూర్యోదయం, చంద్రోదయం చిత్రాలు హైదరాబాద్ సాలార్ ‌జంగ్ మ్యూజియంలో ఉన్నాయి.

 మరణం 
1949 నవంబర్ 19 న భగీరథి కన్నుమూశారు.
 మూలాలు 

 వెలుపలి లంకెలు 

 https://www.andhrajyothy.com/2025/editorial/the-first-telugu-nature-artist-1429303.html

వర్గం:1901 జననాలు
వర్గం:భారతీయ చిత్రకారులు
వర్గం:చిత్రకారులు
వర్గం:విశాఖపట్టణం జిల్లా చిత్రకారులు
వర్గం:తూర్పు గోదావరి వ్యక్తులు